Ο **Γιάννης Αθηναίου** (Χολαργός, 27 Μαΐου 1988) είναι Έλληνας διεθνής καλαθοσφαιριστής. Διαθέτει ύψος 1,94 μέτρα και αγωνίζεται στη θέση πλέι μέικερ και σούτινγκ γκαρντ στον Πανερυθραϊκό.

Σταδιοδρομία
------------

Ο Αθηναίου, προτού ξεκινήσει την επαγγελματική του καριέρα, ήταν μέλος των νεανικών τμημάτων του Ποσειδώνα Νέου Ψυχικού. Υπέγραψε το πρώτο του επαγγελματικό συμβόλαιο με τον Ηλυσιακό στον οποίο παρέμεινε για μία τετραετία και με τα χρώματα του οποίου αγωνίστηκε στην Α2 Εθνική. Το 2009 έλαβε μεταγραφή στον Πανιώνιο Σμύρνης παραμένοντας στην ομάδα μέχρι το καλοκαίρι του 2013. Ενδιάμεσα δόθηκε την περίοδο 2011-12 δανεικός στον Κ.Α.Ο. Δράμας. Με τον Πανιώνιο συμμετείχε επίσης σε 6 αγώνες για το θεσμό του EuroCup την περίοδο 2012-13, ενώ στο Πρωτάθλημα της Α1 Εθνικής τερμάτισε στην 3η θέση της τελικής βαθμολογίας. Μετά από προσέγγιση του προπονητή Βαγγέλη Αγγέλου, ο Αθηναίου μετακόμισε στη Θεσσαλονίκη το καλοκαίρι του 2013 προκειμένου να αγωνιστεί στον Άρη. Το πρώτο μισό του 2014 αγωνίστηκε με τα χρώματα της ιταλικής Ολύμπια Μιλάνο. Το 2014 υπέγραψε συμβόλαιο συνεργασίας με την τουρκική Εσκισεχίρ (πρώην Ολίν Εντίρνε) όπου παρέμεινε για λίγους μήνες προτού επιστρέψει στην Α1 Εθνική με τα χρώματα της ΑΕΚ. 

Στις 10 Ιουλίου 2015 ανακοινώθηκε η συνεργασία του με τον Ολυμπιακό. Μετά από δυο χρόνια παρουσίας στον Ολυμπιακό συμφώνησε με την ομάδα του Άρη. Στις 29 Ιουλίου 2018 ανακοινώθηκε από τον ΠΑΟΚ. Στον ΠΑΟΚ έμεινε μέχρι και τον Γενάρη του 2019, έχοντας 4.6 πόντους, 1.1 ριμπάουντ και 2.1 ασίστ σε 14 παιχνίδια. Μετέπειτα συμφώνησε με την γαλλική Προβάνς. Εκεί σε 17 παιχνίδια είχε 6.5 πόντους, 1.8 ριμπάουντ και 3.1 ασίστ.

Στις 12 Αυγούστου 2019, ανακοινώθηκε από τον Παναθηναϊκό. Με την μεταγραφή του αυτή, έγινε ο πρώτος παίκτης που υπήρξε μέλος σε Παναθηναϊκό, Ολυμπιακό, ΑΕΚ, ΠΑΟΚ και Άρη, τους πέντε "μεγάλους" του ελληνικού μπάσκετ. Έμεινε ελεύθερος από τον σύλλογο το καλοκαίρι του 2020, δίχως να αγωνιστεί σε επίσημο αγώνα λόγω του τραυματισμού αλλά και την διακοπή της σεζόν λόγω της πανδημίας του κορονοϊού.

Στις 16 Ιουλίου 2020, ανακοινώθηκε από τον Γ.Σ. Περιστερίου για την αγωνιστική περίοδο 2020-2021. Στις 17 Δεκεμβρίου 2020, αποτέλεσε παρελθόν από τον σύλλογο, έχοντας στο ελληνικό πρωτάθλημα 9.8 πόντους, 2.8 ριμπάουντ και 3.2 ασίστ σε 6 παιχνίδια.

Στις 18 Δεκεμβρίου 2020, ανακοινώθηκε από τον Προμηθέα Πατρών. Στις 17 Απριλίου αποχώρησε από την ομάδα του Προμηθέα.

Στις 19 Απριλίου 2021, ανακοινώθηκε από την ισπανική Μπιλμπάο, ως το τέλος της σεζόν.

Στις 6 Αυγούστου 2021, συμφώνησε για ένα χρόνο με τον Ιωνικό Νίκαιας. Στις 15 Ιανουαρίου 2022, έγινε ο 86ος παίκτης στην ιστορία του Πρωταθλήματος Ελλάδας που έφτασε τις 250 συμμετοχές. Στις 19 Μαρτίου, ξεπέρασε τους 1.500 πόντους μέσα από τη 254η εμφάνιση στο Πρωτάθλημα. Στις 30 Μαρτίου, έγινε ο πρώτος πασέρ στην ιστορία του Ιωνικού στο επαγγελματικό Πρωτάθλημα Ελλάδας, έχοντας συνολικά 70 ασίστ. Παράλληλα ο Αθηναίου έγινε ο πρώτος παίκτης του Ιωνικού στην διοργάνωση με 10+ πόντους, 6+ ριμπάουντ και 7+ ασίστ σε ένα παιχνίδι. Συνολικά τη σεζόν 2021-22, είχε μέσο όρο 9 πόντους, 3.2 ριμπάουντ και 4.4 ασίστ.

Στις 17 Αυγούστου 2022, ανακοινώθηκε από τον Α.Σ. Καρδίτσας.

Εθνικές Ομάδες
--------------

Ο αθλητής έχει φορέσει τη φανέλα της Εθνικής Ελλάδος Νέων το 2008 σε διεθνές τουρνουά. Το 2014 ο Φώτης Κατσικάρης τον κάλεσε για την προετοιμασία της Εθνικής ενόψει του Παγκοσμίου Κυπέλλου 2014. To 2015 προσκλήθηκε ξανά στην προετοιμασία της Εθνικής για το Ευρωμπάσκετ 2015. Το 2016 συμμετείχε στην αποστολή για το προολυμπιακό τουρνουά που διεξήχθη στο Τορίνο. Από το 2017 συμμετείχε στα προκριματικά του παγκοσμίου κυπέλλου και μάλιστα η Εθνική κέρδισε τη Μεγάλη Βρετανία με 95-92 στο πρώτο της παιχνίδι για την προκριματική φάση του Παγκοσμίου Κυπέλλου, με δικό του τρίποντο. Το 2019 έφτασε κοντά στην τελική δωδεκάδα, αλλά κόπηκε λόγω του σοβαρού τραυματισμού (ρήξη χιαστού), στο Τουρνουά Ακρόπολις. Συνεχίζει και είναι μέλος της Εθνικής και στα προκριματικά για το Ευρωμπάσκετ 2022. Τον Ιούνιο του 2021, κλήθηκε στην προεπιλογή της ομάδας για το Προολυμπιακό τουρνουά του Καναδά, αλλά στις 21 του μήνα, ανακοινώθηκε πως δεν βρίσκεται στην τελική επιλογή.

Με το εθνόσημο έχει 26 αγώνες με 132 πόντους (μ.ο: 5.08).

Προσωπικά Στοιχεία
------------------

Ο Αθηναίου είναι ανιψιός της πρώην καλαθοσφαιρίστριας και νυν προπονήτριας Γιασεμί Σαμαντούρα.

Τίτλοι
------

### Συλλογικοί

#### Ολυμπιακός Πειραιώς

* Πρωτάθλημα Ελλάδος: (2016)

#### Παναθηναϊκός

* Πρωτάθλημα Ελλάδος: (2020)

### Ατομικοί

* Ελληνικό All-Star Game: (2014)

Παραπομπές
----------

1. ↑  ATHINAIOU, IOANNIS HEIGHT: 1.94 (Αγγλικά).
2. ↑  ΑΘΗΝΑΙΟΥ Γιάννης ΥΨΟΣ 1.94.
3. 1 2 3  Giannis Athinaiou, στατιστικά στην ιστοσελίδα ProBallers.com
4. ↑  «Κοντά στον ΚΑΟΔ ο Αθηναίου»[*νεκρός σύνδεσμος*], άρθρο στον ιστότοπο SuperBasket.gr, 18 Σεπτεμβρίου 2011
5. 1 2  «Γιάννης Αθηναίου: «Με κέρδισε η προσέγγιση του Αγγέλου»», συνέντευξη στον ιστότοπο SportCulture.gr, 17 Ιουλίου 2013
6. ↑  EA7 Emporio Armani, arriva il play guardia Ioannis Athinaiou Αρχειοθετήθηκε 2014-04-08 στο Wayback Machine. legabasket.it, 26/03/2014
7. ↑  Ανακοίνωσε Αθηναίου ο Ολυμπιακός, onsports.gr, 10/07/2015
8. ↑  «Έπιασε δουλειά ο Άρης με Αθηναίου».. Ανακτήθηκε στις 2017-11-08.
9. ↑  «Επίσημο: Στον ΠΑΟΚ για δύο χρόνια ο Αθηναίου!».. Ανακτήθηκε στις 2018-07-29.
10. ↑  «Ανακοινώθηκε ο Αθηναίου από την Προβάνς (pic)». *www.sdna.gr*. Ανακτήθηκε στις 22 Απριλίου 2019.
11. ↑  «Ανακοινώθηκε: Για ένα χρόνο στον Παναθηναϊκό ο Αθηναίου!». *www.sdna.gr*. Ανακτήθηκε στις 13 Αυγούστου 2019.
12. ↑  Αυγ. 2019 16:49, Επιμέλεια: Λεωνίδας Πιστιόλης Δημοσίευση: 13. «Γιάννης Αθηναίου: Ο πρώτος που θα παίξει και στους πέντε μεγάλους!». *www.sport24.gr* (στα Αγγλικά). Ανακτήθηκε στις 5 Σεπτεμβρίου 2019.
13. ↑  «Αθηναίου: Ανακοινώθηκε από το Περιστέρι!». *www.gazzetta.gr*. Ανακτήθηκε στις 16 Ιουλίου 2020.
14. ↑  «Περιστέρι: Επίσημα τέλος ο Αθηναίου». *www.gazzetta.gr*. Ανακτήθηκε στις 17 Δεκεμβρίου 2020.
15. ↑  «Προμηθέας: Επίσημα Πατρινός ο Γιάννης Αθηναίου». *Eurohoops*. 18 Δεκεμβρίου 2020. Ανακτήθηκε στις 18 Δεκεμβρίου 2020.
16. ↑  «Αθηναίου: Αποχώρησε από τον Προμηθέα για την Μπιλμπάο». *Eurohoops*. 17 Απριλίου 2021. Ανακτήθηκε στις 19 Απριλίου 2021.
17. ↑  «Επίσημα στην Μπιλμπάο ο Αθηναίου (pic)». *SDNA*. 19 Απριλίου 2021. Ανακτήθηκε στις 19 Απριλίου 2021.
18. ↑  «Επίσημο: Παίκτης του Ιωνικού ο Γιάννης Αθηναίου!». *SDNA*. 6 Αυγούστου 2021. Ανακτήθηκε στις 6 Αυγούστου 2021.
19. ↑  «Ιωνικός: Έφτασε τις 250 συμμετοχές στην Α1 ο Αθηναίου». *SDNA*. 16 Ιανουαρίου 2022. Ανακτήθηκε στις 16 Ιανουαρίου 2022.
20. ↑  «Ο Αθηναίου πρώτος πασέρ του Ιωνικού στη Stoiximan Basket League». *SDNA*. 31 Μαρτίου 2022. Ανακτήθηκε στις 2 Απριλίου 2022.
21. ↑  «Αθηναίου: Συνεχίζει στην Καρδίτσα (vid) | Gazzetta». *www.gazzetta.gr*. Ανακτήθηκε στις 17 Αυγούστου 2022.
22. ↑  Ιωάννης Αθηναίου[*νεκρός σύνδεσμος*], στατιστικά στην επίσημη σελίδα της Ε.Ο.Κ.
23. ↑  Οι εκλεκτοί του Φώτη Κατσικάρη για το Παγκόσμιο Κύπελλο 2014, gazzetta.gr, 13/07/2014
24. ↑  Στην εθνική ο Αθηναίου, ebasket.gr, 28/07/2015. ανακτήθηκε 28/07/2015
25. ↑  Νοε. 2017 23:46, Επιμέλεια: Sport24 gr Δημοσίευση: 24. «Η τρίποντη βόμβα του Αθηναίου που έδωσε τη νίκη στην Εθνική». *www.sport24.gr* (στα Αγγλικά). Ανακτήθηκε στις 25 Μαΐου 2020.
26. ↑  «Συγκλονιστικά μηνύματα των διεθνών για τον άτυχο Αθηναίου (photos)». *Eurohoops*. 19 Αυγούστου 2019. Ανακτήθηκε στις 5 Σεπτεμβρίου 2019.
27. ↑  ««Κόπηκαν» από την Εθνική οι Αθηναίου, Μποχωρίδης, Μουράτος και Χουγκάζ». *SDNA*. 21 Ιουνίου 2021. Ανακτήθηκε στις 21 Ιουνίου 2021.
28. ↑  «"Ο Παναθηναϊκός ξέχασε τα δελτία στην Αθήνα"!», άρθρο στον ιστότοπο WePlayBall.gr, 4 Φεβρουαρίου 2014

Εξωτερικοί σύνδεσμοι
--------------------

* Γιάννης Αθηναίου, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Ioannis Athinaiou, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).
* Γιάννης Αθηναίου, στατιστικά στην επίσημη ιστοσελίδα του Ε.Σ.Α.Κ.Ε.
* Ioannis Athinaiou, στατιστικά στην επίσημη ιστοσελίδα του EuroCup. (Αγγλικά)
* Giannis Athinaiou, στατιστικά στην ιστοσελίδα ProBallers.com. (Αγγλικά)
* Yannis Athinaioy[*νεκρός σύνδεσμος*], στατιστικά στην ιστοσελίδα ScoresWay.com. (Αγγλικά)